Diari Oficial de la Generalitat Valenciana


Sumari del DOGV 4692, del 16-02-2004 (2004/1378)

RESOLUCIÓ de 6 de febrer de 2.004, del conseller de Presidència per la qual es convoquen dues beques per a la realització de pràctiques professionals en la Secretaria tècnica administrativa de l'Alt Consell Consultiu en Investigació i Desenrotllament de la Presidència de la Generalitat Valenciana, d'acord amb la delegació atorgada en l'article 1 del Decret 11/2003, de 14 de juliol, del president de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4692

Data del DOGV
:   16-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/1378


Data del document
:   06-02-2004

Organisme emissor
:   Conselleria de Presidència

Tipus de document
:   Resolució

Descriptors 

:   * matemàtiques
    * suport econòmic
    * ajuda pública
    * assignació per estudis
    * estadística
    * professió de la informació

RESOLUCIÓ de 6 de febrer de 2.004, del conseller de Presidència per la qual es convoquen dues beques per a la realització de pràctiques professionals en la Secretaria tècnica administrativa de l'Alt Consell Consultiu en Investigació i Desenrotllament de la Presidència de la Generalitat Valenciana, d'acord amb la delegació atorgada en l'article 1 del Decret 11/2003, de 14 de juliol, del president de la Generalitat. [2004/X1378]
  
La Generalitat Valenciana, en el marc de la política dirigida a la millora i especialització de jóvens llicenciats en les àrees de treball en matèria d'investigació i tecnologia, convoca la concessió de dues beques perquè estos puguen accedir a la realització de pràctiques professionals,
  
L'anterior actuació es troba arreplegada en els objectius i activitats del Programa 112.50, Beques de pràctiques professionals en matèria d'investigació i tecnologia?, i hi ha prou consignació pressupostària en la Llei de Pressupostos de la Generalitat Valenciana per a l'exercici de 2003 i si és procedent de 2004.
  
En virtut del que establix:
  
1r. L'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.
  
2n. L'article 35 de la Llei 5/1983, de 30 de desembre, de Govern Valencià.
  
3r. L'article 1 del Decret 11/2003, de 14 de juliol, del president de la Generalitat, pel qual es deleguen competències entre altres en el conseller de Presidència, i segons el que establix el Decret 108/1992, de 6 de juliol del Govern Valencià, pel qual es regula la concessió de beques.
  
4t. Article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5é. El Decret 81/2003, de 27 de juny, del Consell de la Generalitat, pel qual s'establix l'estructura orgànica de les conselleries de l'administració de la Generalitat.
  
6é. El Decret 73/2003, de 21 de juny, del Consell de la Generalitat, pel qual es modifica el Reglament Orgànic i Funcional de la Presidència de la Generalitat; resolc:
  
Primer
  
Convocar concurs públic per a la concessió de dues beques per a la realització de pràctiques professionals a la Secretaria Tècnica Administrativa de l'Alt Consell Consultiu en Investigació i Desenrotllament i aprovar les bases per les quals es regix esta convocatòria, incloses com annex I de la present resolució.
  
Segon
  
La dotació econòmica de les beques se sufragarà a càrrec del capítol IV, codi de la línia T3243000, aplicació pressupostària 05.02.01 del programa 112.50, per un import total màxim de 21.000 (vint-i-un mil) euros, tot això condicionat a l'existència de crèdit adequat i suficient per a això en els pressupostos de l'any 2004 i 2005.
  
Tercer
  
S'autoritza l'Alt Consell Consultiu en Investigació i Desenrotllament perquè, en l'àmbit de les seues competències, adopte les mesures necessàries per a l'aplicació d'esta resolució.
  
Contra esta resolució que posa fi a la via administrativa es podrà interposar potestativament un recurs de reposició davant el mateix òrgan que ha dictat l'acte, en el termini d'un mes comptat des de l'endemà de la publicació, de conformitat amb el que preveuen els articles 116 i 117 de la Llei 30/1992 de 26 de novembre del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé un recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que establixen els articles 10 i 46 de la Llei 29/1998, de 13 de juliol Reguladora de la Jurisdicció Contenciosa Administrativa.
  
Tot això sense perjuí que s'utilitze qualsevol altra via que es considere oportuna.
  
València, 6 de febrer de 2004.- El conseller de Presidència, per delegació (article 1, Decret 11 /2003, de 14 de juliol, del president de la Generalitat): Alejandro Font de Mora Turón.
  
ANNEX I
  
Bases de la convocatòria de dues beques per a la realització de pràctiques professionals en la Secretaria tècnica administrativa de l'Alt Consell Consultiu en Investigació i Desenrotllament de la Presidència de la Generalitat Valenciana.
  
Primera. Objecte
  
Les beques tenen per objecte la formació complementària, millora i especialització professional de jóvens titulats en les àrees de treball en matèries aplicades a la realització d'estudis sobre investigació, desenrotllament tecnològic i innovació.
  
Segona. Nombre i classes de beques
  
S'establixen dues beques, destinades a titulats universitaris per a l'acompliment de tasques relacionades amb les matèries assenyalades, inclosos aquells que acrediten el benefici previ, per un període no superior a tres anys, d'una altra beca atorgada per qualsevol òrgan administratiu o organisme dependent de la Generalitat Valenciana, les universitats, organismes públics d'investigació i instituts tecnològics de la Comunitat Valenciana. Desenrotllaran la seua labor en la Secretaria Tècnica Administrativa de l'Alt Consell Consultiu en Investigació i Desenrotllament.
  
Tercera. Dotació, duració i pagament de les beques
  
Les beques de pràctiques professionals estan dotades amb 875 euros bruts mensuals, sent l'import total d'ambdós beques de 21.000 (vint-i-un mil) euros.
  
Es finançaran a càrrec dels pressupostos de la Generalitat Valenciana per a 2004 i 2005, d'acord amb el repartiment següent.
  
Beca A:
  
Any 2004: 7.000 euros
  
Any 2005: 3.500 euros.
  
Beca B
  
Any 2004: 8.750 euros
  
Any 2005: 1.750 euros.
  
A estos efectes, la present convocatòria i la possibilitat de concessió de la beca es condicionen a la provisió del crèdit adequat i suficient en els dits pressupostos.
  
L'import de la beca s'abonarà mensualment, previ certificat del secretari de l'Alt Consell Consultiu en Investigació i Desenrotllament o del cap administratiu de la Secretaria Tècnica on els becaris realitzen les seues pràctiques.
  
El període de benefici de les beques convocades, no podrà excedir de 12 mesos, i el seu inici està previst l'1 de maig de 2004 per a la beca de la classe A, i l'1 de març del 2004 per a la beca de la classe B.
  
Es finançaran a càrrec dels pressupostos de la Generalitat Valenciana per a l'exercici de 2004 i 2005, codi de la línia T3243000, aplicació pressupostària 05.02.01 del programa 112.50 o el seu equivalent.
  
Quarta. Titulació exigida
  
Els aspirants hauran d'estar en situació de certificar la seua condició de titulat universitari, amb no més de cinc anys transcorreguts des de l'obtenció d'esta última condició.
  
Podran optar a la beca, modalitat A, els que, reunint les anteriors circumstàncies, hagen cursat alguna de les següents titulacions: estadística i/o matemàtiques.
  
Podran optar a la beca, modalitat B, els que, reunint les anteriors circumstàncies, hagen cursat alguna de les següents titulacions: titulats mitjans o superiors en Biblioteconomia i Documentació.
  
Quinta. Mèrits preferents i valoració
  
Mèrits preferents:
  
Modalitat A:
  
- El coneixement d'idiomes comunitaris: especialment Anglés.
  
- Coneixements amplis de programari sobre fulls de càlcul, bases de dades i interrelació d'estes i tractament de textos.
  
- Coneixements d'estadística aplicada i d'utilització de programes informàtics aplicats a l'estadística.
  
- L'experiència en l'acompliment de tasques relacionades amb la realització d'estudis sobre investigació, desenrotllament tecnològic i innovació.
  
Modalitat B:
  
- El coneixement d'idiomes comunitaris, especialment Anglés.
  
- Coneixements amplis de programari sobre fulls de càlcul, bases de dades i interrelació d'estes i tractament de textos, així com de programari de gestió bibliotecària i documental.
  
- Coneixements en disseny de pagina html, conversió de documents en format PDF.
  
- L'experiència en l'acompliment de tasques pròpies de la seua titulació relacionades amb la investigació, desenrotllament tecnològic i innovació.
  
La titulació i els mèrits adduïts tindran la següents valoració en estos dos casos:
  
Expedient acadèmic: fins a 5 punts
  
Formació relacionada amb les tasques a realitzar: fins a 2 punts
  
Idiomes comunitaris: fins a 2 punts.
  
Experiència relacionada amb les tasques a exercir: fins a 5 punts.
  
La Comissió Avaluadora que es descriu en la base octava, una vegada efectuada la valoració de les sol·licituds, convocarà als deu aspirants de cada modalitat de beca amb millor puntuació per a la realització d'una entrevista i, si és procedent, una prova pràctica, valorant-se les mateixes fins a 5 punts que se sumaran als anteriors, i llavors es fixarà l'orde de prelació definitiu.
  
El nombre d'aspirants convocats per a la realització d'una entrevista podrà ser superior a deu si així ho considera la comissió avaluadora una vegada valorats els mèrits arreplegats en les sol·licituds presentades
  
Els sol·licitants hauran de reunir els requisits i condicions que s'assenyalen en la present convocatòria al terme del termini de presentació d'instàncies.
  
Els mèrits que s'adduïsquen hauran de ser acreditats, per mitjà de les corresponents còpies compulsades, en el moment de presentació de les sol·licituds.
  
Les persones que acrediten una titulació obtinguda en una universitat privada o estrangera hauran de presentar necessàriament l'homologació del títol a Espanya.
  
Sexta. Formalització de sol·licituds
  
Els impresos de sol·licitud estaran a disposició de les persones interessades en el Registre General de la Presidència (Historiador Chabás, núm.1). Els candidats hauran de presentar-ho en el mateix Registre General o tramitar-ho per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, complimentant juntament amb fotocòpia compulsada del DNI la documentació documentació següent:
  
1) Currículum, en el qual es faran constar les dades personals, data i lloc de naixement, domicili actual, telèfon i una foto carnet del sol·licitant.
  
2) Expedient acadèmic.
  
3) Declaració jurada o de promesa de no tindre cap relació laboral que supose una activitat semblant activitat o que impedisca el compliment de les seues obligacions com a becari i de no ser beneficiari de cap altra beca per a la mateixa o semblant activitat.
  
4) Declaració responsable d'estar al corrent de les seues obligacions fiscals i de seguretat social així com de disposar de cobertura sanitària, que haurà de ser substituïda pels corresponents certificats en el cas de resultar beneficiari de la beca, de conformitat amb el que disposa l'Orde de 30 de maig de 1996, de la Conselleria d'Economia, Hisenda i Ocupació.
  
5) Qualssevol altres documents que acrediten la possessió de mèrits que desitgen al·legar.
  
Sèptima. Termini de presentació de sol·licituds:
  
El termini de presentació de sol·licituds serà de 15 dies hàbils, comptats a partir del dia següent al de la publicació d'esta convocatòria en el Diari Oficial de la Generalitat Valenciana.
  
Octava. Selecció:
  
Per a l'examen de les sol·licituds de beques es constituirà una comissió avaluadora que estarà formada per:
  
- El secretari de l'Alt Consell Consultiu, o persona en qui delegue.
  
- Un funcionari de la Secretaria Tècnica Administrativa de l'Alt Consell Consultiu en Investigació i Desenrotllament.
  
- Dos tècnics de l'Àrea de Documentació i Anàlisi de Dades de la Subdirecció d'Anàlisi del Gabinet del President
  
- La Secretaria General Administrativa de la Conselleria de Presidència, o persona en qui delegue, que actuarà com a Secretari de la Comissió Avaluadora.
  
La Comissió Avaluadora adaptarà el seu funcionament al que preveu la present convocatòria, i subsidiàriament, a les regles contingudes en el Capítol II del Títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu comú.
  
Els membres de la comissió podran ser assessorats pel personal tècnic o professional que es considere necessari, que podrà assistir amb veu però sense vot.
  
La comissió podrà convocar a tots aquells aspirants que considere oportú, per a comprovar, per mitjà d'entrevista, aquells aspectes o mèrits adduïts que considere d'interés.
  
Finalitzat el procés selectiu, la comissió, en el termini de quinze dies a partir del dia següent al de la finalització de presentació de sol·licituds, elaborarà una proposta de concessió de les beques que contindrà els beneficiaris i una borsa de reserva per a cada modalitat de beca, en el cas que es produïra alguna renúncia o abandó.
  
El conseller de la Presidència es reserva la facultat de deixar deserta l'adjudicació de la beca convocada i d'interpretar el contingut d'estes bases.
  
Novena. Concessió
  
La beca serà adjudicada per resolució del conseller de la Presidència a la vista de la proposta de la comissió avaluadora, en el termini màxim de dos mesos a partir de l'endemà de la publicació de la present convocatòria en el Diari Oficial de la Generalitat Valenciana. La no resolució, adjudicant les beques dins del termini establit anteriorment, produirà l'efecte de la desestimació presumpta de les sol·licituds presentades.
  
La resolució de concessió serà publicada en el Diari Oficial de la Generalitat Valenciana.
  
Deu. Drets, obligacions, tutoria i incidències dels becaris
  
1. Drets i obligacions:
  
Les beques objecte de la present convocatòria són incompatibles amb el benefici de qualsevol altra beca per a la mateixa o semblant activitat, ajuda o activitat laboral regular que impedisca el compliment de les obligacions com a becari. La infracció d'esta regla deixarà sense efecte la beca adjudicada.
  
La condició de becari no genera cap relació laboral ni administrativa amb la Generalitat Valenciana.
  
De conformitat amb el que disposa l'article 8.1 del Decret 108/1992, de 6 de juliol, del Govern Valencià, quan el beneficiari de la beca siga un empleat de la Generalitat Valenciana, funcionari o laboral, quedarà en la situació administrativa que procedisca d'acord amb la normativa de funció pública.
  
Si els becaris, com a conseqüència del desenrotllament de les tasques que hagen de portar a terme, incorregueren en despeses de desplaçament, pernoctació o restauració, estes els seran rescabalades en els termes que per al personal de la Generalitat Valenciana i l'adscrit funcionalment al servici de la mateixa establix el Decret 24/1997, d'11 de febrer, del Govern Valencià, sobre indemnitzacions per raó del servici i gratificacions per servicis extraordinaris. L'aplicació de dita normativa es referirà únicament als conceptes i quanties que han de ser rescabalades sense que això implique una modificació en la relació jurídica del becari amb l'administració.
  
2. Tutoria:
  
La Secretaria de l'Alt Consell Consultiu en Investigació i Desenrotllament ordenarà les activitats i establirà la dedicació dels becaris, segons els criteris dels seus propis servicis i mitjans, i amb una dedicació total màxima de 35 hores setmanals.
  
Finalitzat el benefici de la beca, i previ informe d'assistència, aprofitament i aptitud del cap administratiu de la Secretaria Tècnica de l'Alt Consell, s'estendrà el certificat corresponent.
  
3. Incidències:
  
El conseller de Presidència resoldrà les incidències que es produïsquen durant el període de benefici de les beques a proposta de la Secretaria de l'Alt Consell Consultiu, i podrà deixar-les sense efecte, prèvia audiència a l'interessat, en els següents casos:
  
a) Incompliment de les seues obligacions.
  
b) No realitzar l'activitat que va motivar la concessió.
  
c) Deixar de reunir els requisits exigits en la present convocatòria.